Ḿfág wóe, «Ǎ mɔ̂n mod, kúlígi mam ású miǹkǒl yā Ísraɛ̂l. Wayi dzó nâ: Mína, miǹkǒl yā Ísraɛ̂l, vógólán ebúg Ńtondôbə. 2Éyə Ǹtondôbə Zambá ā kɔ́bɔ̄ ná: Ḿból ńzīzíŋ ó kɔ́bɔ́ ai mína bibúg bí nâ: "Ha ! Ha ! Miǹkǒl mī mí vəŋan yǎ élíg dzāān". 3Ńdɔ̄ hḿ, kúlígi mam, wayi kɔ́bɔ̄ naa: Éyə Ǹtondôbə Zambá ā kɔ́bɔ̄ ná: Ḿból bə́ ngábwé mínā, bə́ nɔ̄ŋɔ́ fə̄ mína mim̀fág mísə, mǐ ńtɔ̄á dzóm yā yáwóge ai məbugǎ yā məyɔŋ, ekpə́gə́lə́ ású míńkɔ́bɔ ai ású miǹsɔ̌s mí bod, 4ńdɔ̄ hḿ, ǎ miǹkǒl yā Ísraɛ̂l, vógólán ebúg Ńtondôbə Zambá. Éyə Ǹtondôbə Zambá ā kɔ́bɔ̄ ná: ai miǹkǒl mīnén, ai miǹkǒl mītɔ́g, ai mim̀bíbíŋ ai ndoŋ ai bilíg ai bifun bə́tísɔ̌n yā bá sa, á bə́ və́ŋan yǎ éwoe loe bə́tísɔn bə́sə bəvɔ́g yā ngɔ́dɔ́, 5éyə̄ hḿ Ńtondôbə Zambá ā kɔ́bɔ̄ ná: Makani dɔ́ sɔŋ áyóŋ ndóan yǎ áyɔ̄g dáma, makɔ́bɔ ai mə́yɔŋ mə́sə məvɔ́g, ai Edom ásə, bɔ́ yā bə́ ngáŋɔŋ ǹnam wáma. Bə́ ngábə́ miǹtag á ńnə̄m á túd ai ebyandí á ńsīsīm ḿból mə̄fúb mə́dîgǎ yā ńnam mə́ ngávəŋan vóm ńsa. 6Asú tē, kúlígi mam ású ńnam Ísraɛ̂l. Kadá miǹkǒl mīnén ai miǹkǒl mītɔ́g ai mim̀bíbíŋ ai ndoŋ nâ: Éyə Ǹtondôbə Zambá ā kɔ́bɔ̄ ná: Ma nyɔ́ ! Ma kɔ́bɔ̄ áyɔ̄g dáma ai ólún wámā á yób: Ḿból myākúban ósámā yā məyɔŋ. 7Ńdɔ̄ hḿ éyə Ǹtondôbə Zambá ā kɔ́bɔ̄ ná: Ma bɛ́de wɔ́ á yób, makani sɔŋ, məyɔ̌ŋ yā ngɔ́dɔ́ dzáán mâyi kúban ósámā wábán. 8Ḿfág wáán, mína miǹkǒl yā Ísraɛ̂l, myǎyi fáī miǹtəm, mǐ ngáwúm bibumá byáán ású áyɔŋ dámā Ísraɛ̂l, amú á ńkún dúgan. 9Owé, ma nyɔ́ māzu ábə̄ mínā, mavəŋan asú ábə̄ mínā, bâyi mína syé, bə́ myasǎ fə ábə̄ mínā. 10Mayi bulǔ bod ábə̄ mínā, ǹgúmā ndá Īsraɛ̂l ósə; bətísɔn bâyi tɔbɔ ai bod, bilíg byâyi dúgán lóŋoban. 11Mayi mína bulǔ bod ai biyə́m, bâyi bɔ ábuí bə́ foě fə, mayi bɔ̌ naa mǐ bi bod anə́ ósúsúa, mayi bɔ ḿbəŋ a lodo ókōbá, eyɔ̌ŋ tē hḿ myāyi yə̌m naa mǎ mə̄ nə́ Ńtondôbə. 12Mayi bɔ̌ naa bod, áyɔŋ dámā Ísraɛ̂l, bə́ wūlū á sí dzāān; wayi vəŋan sí dzīē. Wayi bɔ élíg dzíé, o təgě fə bɔ́ bǎd vaa bɔ́n bábán.